Blankes kan die ANC se marionetmeesters teiken | Farm Murders
March 15, 2010, 6:26 am Filed under: Uncategorized Deur Anton Barnard van Samizdat blog. Wildcard string compare (globbing) - CodeProject 11,042,997 members (80,818 online)
Last Visit: 31-Dec-99 19:00 Last Update: 25-Nov-14 17:02Refresh123 Next » Polisieman inspireer met sy spiere | News24
Polisieman inspireer met sy spiere
A.O. J.P. Nel wat by die Nerina Kinderhof werk is uitgenooi om volgende maand Suid-Afrika te verteenwoordig in ’n IFBB-kompetisie in Italië. Kapt. Christo Landman (links) aanskou sy groot spiere. Foto: deon ferreira
’n BAAISE polisieman maak ’n groot verskil in jong kinders se lewe. Nie net is sy arms groot nie, maar sy hart is ook.
Adjudant-offisier J.P. Nel werk al 27 jaar vir die Suid-Afrikaanse Polisiediens by die Nerina Kinderhof in die Baai en dit is hier waar hy ’n verskil in baie jong kinders se lewe maak.
“Die kinders wat in die hof moet verskyn is hier vir ’n rede. Hulle het iets verkeerd gedoen, maar dit beteken nie dis die einde van die wêreld nie. Dit beteken ek moet nou ’n positiewe invloed op hul lewe hê,” het Nel gesê.
Nel het self ook ’n rowwe en wilde lewe gehad voordat hy sy gesonde lewenstyl aangeneem het.
Hy het elke naweek partytjie gehou en kon nie sonder rook en drank gaan nie.
“Jy weet mos as mens jonk is, wil jy altyd ‘in’ wees. Ek kan eerlikwaar sê ek is vandag spyt omdat ek nie na myself gekyk het nie, maar ek weet ook dat dit moes gebeur sodat ek nou vir ander kan wys ’n mens kan verander,”
In 2009 het Nel se lewe ’n omwenteling ondergaan toe hy ’n nekbesering in ’n rugbywedstryd opgedoen het. Hy het vir die polisie se eerste rugbyspan gespeel.
Nel was nog altyd ’n sportliefhebber en dit het hom gebreek toe daar vir hom gesê is dat hy nie meer aan enige kontaksport mag deelneem nie.
Hy het begin oefen met gewigte in die gimnasium, want vir hom was dit eenvoudig net te erg om geen oefening te kan doen nie.
Saam met die oefenprogram het hy ’n gesonder lewenstyl aangeneem en drink en rook was iets van die verlede, en so ook al sy vriende.
“Ek het nie omgegee nie, want my liggaam was gesond en ek het my vrou en kinders wat my gelukkig maak,” sê hy.
Hy het dit nou sy missie gemaak om vir die jong kinders wat in die kinderhof voorkom te help en vir hulle die boodskap oor te dra dat hulle ook so goed soos hy kan lyk.
“Jong ouens wil altyd sterk wees en goed lyk vir die skoner geslag en dit is hoekom hulle so aandagtig na my luister en ook ’n beter mens wil wees.”
“Ek is die spytste oor my tatoeëer-merk en daarom vertel ek vir die kinders dat al kan jy nie die tatoeëer-merk wegkry nie, kan jy die verkeerde lewe opsy skyf.”
Nel het in 2010 aan liggaamsbou-kompetisies begin deelneem.
“Ek is nou in die Suid-Afrikaanse span van die Internasionale Liggaamsbou- en Fiksheidfederasie (IBFF), en het twee weke terug my divisie (oor 40) gewen,” sê hy.
Nel is ook uitgenooi om in Oktober aan die IBFF Mnr. en Mev. Heelal-kompetisie in Italië te gaan deelneem.
“Ek het al aan 20 kompetisies deelgeneem en hierdie is beslis die verste wat ek al gekom het in my sportloopbaan.”
Al donker wolkie is die feit dat hy heel moontlik nie finansieel in staat sal wees om deel te neem aan die toer wat R17 000 beloop nie.
“Ek gaan alles probeer doen wat ek kan om die geld bymekaar te maak, want ek weet my harde werk gaan beloon word.”